|  |
| --- |
| **SVEIO KYRKJELEGE FELLESRÅD**  **Møteprotokoll** |
| **Møtedato: Møte nr. 5 – Torsdag 30.mars kl. 1800** |
| **Følgjande medlemmer/vara møtte:**  Johannes Flatnes (leiar), Øyvind Tislavoll (nestleiar), Maren K.L. Bårdsen, Tor Helge Hardeland, Leiv Rossehaug, Arild Steinsland og Solveig Brynjelsen |
|  |
| Forfall: Kristi Tveitaskog |
| **Tekst for dagen ved Arild Steinsland** |
| **Saker som vart behandla:**  **12/2023 Godkjenning av referat og innkalling.**  **13/2023 Vedtekter for gravplassane - endring**  **14/2023 Budsjett 2023 – Revidering**  **15/2023 Investering 2024 – innspel til investeringsbudsjettet til kommunen** |
| **Sveio, 20.03.2023**  **Sign**  **Johannes Flatnes Ottar Krakk**  **Leiar Fellesrådet Kyrkjeverje** |
|  |

Signering av protokollen

|  |  |  |  |
| --- | --- | --- | --- |
| **SVEIO KYRKJELEGE FELLESRÅD** | | **SAKSPAPIR** | |
| **Møtedato** | **Saksnummer** | **Saksbehandlar** | **Arkiv** |
| 30.03.23 | 12/2023 | Ottar Krakk | Websak: 21/2 -012 |

**12/2023 Godkjenning av referat og innkalling.**

* **Godkjent**

**Informasjon og Skriv**

* **Møte mellom Sveio kommune og Kyrkja 30.03.23**
  + Følgande tema var oppe:
    - Økonomiske utfordringar
    - Administrativ ressurs
    - Straumkostnadar
    - Vedlikehald gravplassar
    - Avtalt dialog med kommunen dersom det blir behov for større innstrammingar / tiltak.
    - Behov for rehabilitering av kyrkjebygg
    - Sveio kyrkje - tak
    - Eikeland Gravplass
    - Kyrkjelege Eigedomar – overføring av heimel
    - Valestrand Kyrkje , maling og jubileum
    - Tenesteytingsavtalen , revidering planlagt i 2023 – Forskyv dette til 30.06.23

|  |  |  |  |
| --- | --- | --- | --- |
| **SVEIO KYRKJELEGE FELLESRÅD** | | **SAKSPAPIR** | |
| **Møtedato** | **Saksnummer** | **Saksbehandlar** | **Arkiv** |
| 30.03.2023 | 13/2023 | Ottar Krakk | Websak: 21/2 -012 |

**13/2023 Vedtekter for gravplassane - endring**

Fellesrådet vedtok i si sak 10/2023 Verneplan for gravplassane i Sveio. Som ei følge av denne planen må vedtektene for gravplassane endrast.

Gravplassvedtektene i Sveio vart sist endra i 2019/2020 og det er ikkje behov for å justera desse nå utover å ta inn ein paragraf som omhandlar vern.

Verneplanen i Sveio omhandlar i all hovudsak gravminner og vedkjem i liten grad det resterande av gravplassen/gravplassane.

Når gravminne som framleis er festa vert foreslått freda vert det inngått avtale med festar om dette.

Vedlagt ligg eit framlegg til nye vedtekter for gravplassane i Sveio. Her er det tatt inn ein ny paragraf 16:

*§ 16 VERN*

*Verneplanen skal vera førande for forvaltning, drift, skjøtsel og vedlikehald av gravplassane.*

*Ved fornying av festeavtale på graver med verneverdig gravutstyr vil grava bli endra til urnegrav der det er nødvendig av omsyn til gravminne eller gravutstyr*

I tillegg vert det i vedtektene gjort nokre små andre endringar i overskrift og dateringar som må på plass etter at vedtektene har vore ute til høyring. Dei ulike endringane viser med raud skrift i dokumentet.

Det er Statsforvaltaren som skal godkjenna vedtektene etter at dei har vore på høyring. Statsforvaltaren er og høyringsinstans.

**Dokument i saka:**

* «Forskrift om vedtekter for gravplassane i Sveio kommune» - Framlegg

**Kyrkjeverja sitt framlegg til vedtak:**

1. Sveio Kyrkjelege Fellesråd godkjenner endring i vedtekter for gravplassane i Sveio kommune.
2. Vedtektene vert sendt ut til høyring med høyringsfrist 1. juni 2023.
3. Dersom høyringa fører til behov for endring i vedtektene vert ny sak fremja for Fellesrådet.
4. Vedtektene vert gjeldande frå det tidspunktet dei vert godkjent av Statsforvaltaren.

**Behandling i møte:**

Kort gjennomgang av innhaldet i endringane.

**Sveio Kyrkjelege Fellesråd sitt vedtak:**

1. Sveio Kyrkjelege Fellesråd godkjenner endring i vedtekter for gravplassane i Sveio kommune.
2. Vedtektene vert sendt ut til høyring med høyringsfrist 1. juni 2023.
3. Dersom høyringa fører til behov for endring i vedtektene vert ny sak fremja for Fellesrådet.
4. Vedtektene vert gjeldande frå det tidspunktet dei vert godkjent av Statsforvaltaren.

|  |  |  |  |
| --- | --- | --- | --- |
| **SVEIO KYRKJELEGE FELLESRÅD** | | **SAKSPAPIR** | |
| **Møtedato** | **Saksnummer** | **Saksbehandlar** | **Arkiv** |
| 30.03.2023 | 14/2023 | Ottar Krakk | Websak: 21/2 -012 |

**14/2023 Budsjett 2023 – Revidering**

I samband med at budsjettet for 2023 vart vedtatt vart det samtidig gjort vedtak om at Fellesrådet skulle få lagt fram ei ny sak i mars/april som belyste økonomien til Fellesrådet.

Pr medio mars viser føreløpige rekneskapsrapportar som venta noko større utgifter enn tilsvarande periode i 2022.

Rapportane er for ein kort periode og det er avgrensa kva me kan lesa ut av dei. Det økonomiske bilde vil koma tydlegare fram seinare i løpet av 1. halvår.

Ein ny faktor er imidlertid at det var visse uklarheter i kommunen si budsjettsak (budsjett 2023). Dei reviderte/klargjorde tala viser at Fellesrådet får 170.000,- meir i kommunalt tilskot enn det som er lagt inn i budsjettet til Fellesrådet.

I vedtatt budsjett er det budsjettert med bruk av fond på kr. 287.400,- Sjølv dette er det ganske usikkert om vil halde.

Det er på slutten av 2022 satt inn ulike tiltak for å redusere kostnadane, m.a. skifting av lyskasterar til LED ( montert på 3 av 4 bygg i mars 2023) og reduksjon av temperatur i kyrkjebygga (17 grader frå 1.12.22). Straumforbruket er gått ned i vinter samanlikna med sist vinter. Vi er samtidig i den situasjonen at straumkostnadane vil bli høge/høagar pga. auka fastpris på 50% av forbruket.

Planane om installering av varmepumper i Sveio kyrkja er inne til godkjenning. Under føresetnad av godkjenning her vil det kunne redusera kostnadane for straum til hausten.

Eit anna usikkerhetsmoment var rekruttering av nye medarbeidarar. Nå er desse rekruttert og det vert ein månad utan tilsett i den eine stillinga. Her er det ei lita innsparing. Me har og framleis ei langvarig sjukemelding. Vikarutgiftene her vert nok og litt lågare enn sparte lønskostnadar.

Som peika på i budsjettsaka er det nokre få områd der me kan påverka kostnadsnivået i fellesrådet. Dei to som peikar seg ut er:

* Mindre bruk av sommarvikarar på gravplassane
* Reduserte straumkostnadar

I forhold til kulepunkt 2 er det sett i verk/søkt om tiltak som kan redusera kostnadane, jf. ovanfor.

I forhold til kulepunkt 1 må Fellesrådet ta stilling til om ein skal redusera bruk av sommarvikarar. Dette vil i så fall få konsekvensar for kor mykje vedlikehald som kan utførast på gravplassane. I budsjettet er det sett av kr 90000,- til sommarvikarar. Dette tilsvarer omlag 45% av lønskostnaden til sommarvikarar i 2022.

**Vurdering:**

Den økonomiske situasjonen til Fellesrådet er framleis svært bekymringsfull for 2023. Dette til tross for noko høgare inntekter då tilskotet frå kommunen er 170000,- høgare enn antatt då vedtaket vart gjort med bruk av fond på nærare 300.000,- .

Handlingsrommet er avgrensa, men med noko auka inntekter kan det vera mulig å unngå dei mest inngripande tiltaka.

I forhold til tiltak for å redusera straumkostnadane vil eg tilrå at fellesrådet ventar til hausten for å vurdera ev. sterkare tiltak der. Dersom den økonomiske situasjonen tilseier det må fellesrådet då vurdera stenging av ei eller fleire kyrkjer frå november av.

I forhold til vedlikehald av gravplassane vil eg tilrå å redusera bruk av sommarvikarar samanlikna med 2022, men likevel framleis ha noko vikarbruk inne. Kapasiteten vil då vera lågare og ein må gjera nokre innskrenkingar på vedlikehaldet av grøntanlegg samt at me heller ikkje vil kunne utføra maling av gjerder etc som me vanlegvis prøver å få gjort noko av i løpet av sommaren.

Eit alternativ som er peika på er å ikkje klippa graset på nokre gravplassar, helst då dei som er i lite bruk til nye gravleggingar. Frå Kyrkjeverja si side vil eg ikkje tilrå dette. Det er framleis folk som har festa graver på alle gravplassane. Å ikkje klippa graset vil sannsynlegvis bli oppfatta som lite respektfullt og som ei forskjellsbehandling dersom me berre kuttar vedlikehaldet på nokre gravplassar.

Ein annan måte å redusera vedlikehaldet på er å slutta med kantslått rundt gravminner mv. Ev. å redusera hyppigheten av kantslått. Det har tidlegare vore vanleg praksis å foreta kantklipp ca kvar 3. veke. Ved å redusera dette til annakvar månad (3 gonger i løpet av vekstsesongen) på alle gravplassane vil ein redusera behovet for sommarvikarar vesentleg.

Supplert med å auka intervalla på vanleg grasklipping med 2 dagar mellom kvar klipp vil dette anslagsvis redusera behovet for sommarvikarar til omlag det halve samanlikna med 2022. Det vil då bli 10-12 dagar mellom kvar klipping i hovedsesongen. Lengre intervall vil gjera det enda meir krevjande og tyngre å klippa graset. Lengre tidsintervall enn dette vil ikkje ha stort innsparingspotensiale i seg etter mi vurdering.

Personalet må og vurdera sin kapasitet i løpet av sommaren. Vêrforhold og kor mykje gravferder etc. det er vil påverka kor stor kapasitet det er til grasklipping.

**Kyrkjeverja sitt framlegg til vedtak:**

1. Sveio kyrkjelege Fellesråd justerer budsjettet med auka inntekter på kr 170.000,-
2. Kr. 140.000,- av tilskotet vert fordelt på ansvarsområda når rekneskapsrapporten for 2. tertial ligg føre.
3. Kr. 30.000,- av auke i kommunalt tilskot vert nytta til sommarvikarar på gravplassane Dette kjem i tillegg til tidlegare avsette midlar. Det vert leigd inn sommarvikarar, 50% omfang samanlikna med 2022.
4. Kantklipping rundt gravminner mv. vert redusert til kvar 2. månad/3 gonger for vekstsesongen
5. Intervalla mellom kvar klipping av grasbakken vert auka med omlag 2 dagar.

**Behandling i møte:**

Kort munnleg orientering om økonomisk situasjon og aktuelle tiltak.

**Sveio Kyrkjelege Fellesråd sitt vedtak:**

1. Sveio kyrkjelege Fellesråd justerer budsjettet med auka inntekter på kr 170.000,-
2. Kr. 140.000,- av tilskotet vert fordelt på ansvarsområda når rekneskapsrapporten for 2. tertial ligg føre.
3. Kr. 30.000,- av auke i kommunalt tilskot vert nytta til sommarvikarar på gravplassane Dette kjem i tillegg til tidlegare avsette midlar. Det vert leigd inn sommarvikarar, 50% omfang samanlikna med 2022.
4. Kantklipping rundt gravminner mv. vert redusert til kvar 2. månad/3 gonger for vekstsesongen
5. Intervalla mellom kvar klipping av grasbakken vert auka med omlag 2 dagar.

|  |  |  |  |
| --- | --- | --- | --- |
| **SVEIO KYRKJELEGE FELLESRÅD** | | **SAKSPAPIR** | |
| **Møtedato** | **Saksnummer** | **Saksbehandlar** | **Arkiv** |
| 30.03.2023 | 15/2023 | Ottar Krakk | Websak: 21/2 -012 |

**15/2023 Investering 2024 – innspel til investeringsbudsjettet til kommunen**

Budsjettprosessane i kommunen startar tidleg og det er behov for å koma med innspel til investeringsbudsjettet til Sveio kommune.

Kyrkjebygga i Sveio har jamleg behov for investeringar for å halda bygga i stand med tanke på klimaskal, enøk og estetikk. På same måten er det på gravplassane jamlege behov for investeringar for å gje tilstrekkeleg kapasitet samt at dei vert haldne i tilfredstillande stand.

Gjennom dei siste 5-6 åra er det utført rehabilitering på kyrkjebygga, større og mindre tiltak. Siste åra er det mellom anna montert brannvarsling i Valen kapell, Valestrand Kyrkje og Sveio kyrkja, det er installert varmepumper og gjort omfattande vedlikehald på tårntak og murvegger på Førde kyrkja, det er uført vedlikehald på mellom anna taket på kyrkjelydssalen på Eikeland kapell og bygd rullestolinngang til same bygg.

Overordna prioriteringar har vore å sikra bygga mot vatn og uver. Tett tak og tette vegger, inkludert vinduer og dører har vore høgast prioritert.

Vidare har brannsikring og enøk vore viktig. Det var sett av kr. 600000,- i kommunen sitt investeringsbudsjett for 2022 til montering av varmepumper e.l. i Valestrand og Sveio kyrkja. Denne summen er ikkje tilstrekkeleg til å få på plass løysingar i begge kyrkjene. Slik det nå ser ut vil den rekka til ei montering av varmepumper, inkludert vifter og varmestyring i Sveio Kyrkja i løpet av 2023. Søknaden om montering er pr. mars 2023 ikkje godkjent hjå biskopen.

Varmestyring i fleire av kyrkjebygga, nye låssystem og innbrotsalarmar er behov som må møtast i åra som kjem om me skal redusere oppvarmingskostnadane samt sikre kyrkjebygga tilstrekkeleg. Det er ikkje prioritert mellom desse då det føreløpig ikkje er midlar tilgjengeleg.

Det er og kostnadar som er i grenseland mellom vedlikehald og investering. Maling vert vanlegvis rekna som vedlikehald (drift) om det ikkje er som ein del av eit større rehabiliteringsarbeid. Sveio kyrkja vart måla i 2019 og det vart samtidig gjort mindre reperasjonar av tak, listverk og kledning. Førde kyrkje vart overflatebehandla/måla i 2020/21. For Valestrand Kyrkje er det løyvd midlar frå kommunen i 2023. Desse er ikkje tilstrekkelege, men med bruk av over 100.000,- frå disposisjonsfond hjå fellesrådet vil denne kyrkja bli måla i 2023.

Når det gjeld dei andre 2 kyrkjebygga er det behov for maling/overflatebehandling. Valen treng ny tjørebreiing snarleg. Eikeland kapell treng og å utført noko malingsarbeid i løpet av kort tid. Begge deler har me hatt planar om å få gjennomført med eige personell til relativt begrensa kostnadar ut over eigne lønskostnadar. Dette lar seg imidlertid ikkje/vanskeleg gjera då driftsmidlane nå går til det absolutt nødvendige av drift og mindre vedlikehald.

Vedlikehald som i større grad er estetisk er ikkje gjennomført i kyrkjene på lang tid. Det vil og vera behov i form av innvendig maling etc. i åra som kjem. I nokre tilfelle er desse behova samanfallande med å få betre enøk samt førebygga brannfare og vil derfor vera relevante. Det er mellom anna peika på dei to sakristia i Sveio kyrkja som er i særs dårleg stand.

Sveio kyrkje har utfordringar med lekkasjar i taket. Her vart det utført inspeksjon og mindre utbetringar i 2022 med utgangspunkt i lekkasjepunkt. På sikt vil det vera behov for større utbetringar her med skifte av sutak mv. på den øvste delen av taket. Nåverande sutak ber preg av fuktgjennomtrenging og begynnande rote ein del stader. Nokre få stader er og berande konstruksjonar utsett for fuktighet. Dette er ikkje akutt, men over tid vil det føra til større skader på bygget. Eg vil tilrå at noko av kostnaden vert lagt inn i økonomiplanen. Totalkostnad vil bli høgare enn den millionen som nå er føreslått tatt inn i økonomiplanen. Eit svært usikkert anslag på kostnadar er ein total kostnad på 3 millionar.

**Gravplassar**

Det er i kommunen sine investeringsbudsjett for 2021 og 2022 sett av midlar til ein etterlengta og heilt nødvendig utviding av gravplassen på Eikeland. Det er forventa oppstart av dette arbeidet i løpet av kort tid.

Det er pr. nå ikkje behov for utviding av fleire gravplassar enn Eikeland før den varsla behovet for utviding av Sveio sentrum. Her i Sveio sentrum vil behovet visa seg i løpet av nokre få år, men det er tidlegare anslått at vi her må ta ei ny vurdering av tidshorisonten på dette ein gong mellom 2023 og 2028. Ei forventa auke i dødsfall over dei næraste to tiåra vil kunne påverka når det er behov for utviding i Sveio sentrum.

Det er i 2022 utført mindre tiltak på Nordskog for å avhjelpe problemet med for mykje vatn i gravene. Det kan her bli nødvendig å enten utføre meir omfattande utbetringsarbeid eller stenge deler av gravplassen for ny gravlegging/gjenbruk.

På Valen gravplass er det og nødvendig å utføra mindre tilpassingar for å sikre at det er ledige graver til gjenbruk her.

Sveio har mange gravplassar der graver er anlagt i løpet av dei siste 150 åra. Felles for dei fleste er at me ikkje har nye oppdaterte elektroniske kart. Unntaket er Sveio Sentrum og nye felt på Førde nye gravplass som begge er etablert i løpet av siste tiåret. Nye gravplassar skal ha kart etter Sosi-standard. Oppdaterte elektroniske kart kan gjera det enklare å følgja opp sletting av graver, muligheter for gjenbruk mv og sikre at ein på den måten til ei kvar tid er oppdatert på kor mange graver som er tilgjengeleg mv. I 2020 fekk me eit tilbod på digitalisering av karta for alle gravplassane våre. Tilbodet var den gong på rundt 320000,- + mva. På sikt bør me arbeide for å få dette på plass.

**Dokument i saka:**

* Innspel investeringar 2024-2027

**Kyrkjeverja sitt framlegg til vedtak:**

Sveio kyrkjelege Fellesråd ser at det vil vera behov for jamlege rehabiliteringstiltak på kyrkjebygga framover:

1. Kr. 500.000,-/år til Brannsikring, enøk og energistyring frå 2024-2026
   * Meir varmekapasitet (varmepumpe) i Valestrand kyrkje
   * Varmestyring Førde kyrkje
   * Innbrotsalarmar i kyrkjene
   * Nytt nøkkel-/låsesystem i alle kyrkjene
2. Kr. 300.000,-/år til Rehabilitering Kyrkjebygg frå 2024-2027
   1. Oppgradering av sakristi, Sveio kyrkje
   2. Skodder og rep. av vinduer Valen kapell
   3. Reperasjon av blyinnfatningar, vinduer i alterpartiet, Sveio kyrkje
   4. Vurdere drenering ved Sveio kyrkja
   5. Diverse mindre reperasjonar i fleire kyrkjer
   6. Diverse mindre innvendig malearbeid
   7. Skifte/reperasjon av enkelte vinduer og dører i fleire kyrkjebygg
3. Kartlegging av gravplassar etter Sosi-standard (digitale kart der kvar enkelt grav er teikna inn) , kr. 450.000,- innan 2026
4. Maling og tjærebreiing av Valen kapell og Eikeland Kapell; Kr. 150.000,- i 2024 og kr 100.000,- i 2025
5. Rehabilitering av tak, Sveio kyrkje, kr 1.000.000,- i 2027

**Behandling i møte:**

Det vart drøfta ein del omkring punkt 5 og tilnærming til denne saka. Det vart fremja forslag om å be om eit forprosjekt for å avklara tilstanden og tidsplan/kor snarleg det er behov for reperasjon av taket på Sveio kyrkja.

**Sveio Kyrkjelege Fellesråd sitt vedtak:**

Sveio kyrkjelege Fellesråd ser at det vil vera behov for jamlege rehabiliteringstiltak på kyrkjebygga framover:

1. Kr. 500.000,-/år til Brannsikring, enøk og energistyring frå 2024-2026
   * Meir varmekapasitet (varmepumpe) i Valestrand kyrkje
   * Varmestyring Førde kyrkje
   * Innbrotsalarmar i kyrkjene
   * Nytt nøkkel-/låsesystem i alle kyrkjene
2. Kr. 300.000,-/år til Rehabilitering Kyrkjebygg frå 2024-2027
   1. Oppgradering av sakristi, Sveio kyrkje
   2. Skodder og rep. av vinduer Valen kapell
   3. Reperasjon av blyinnfatningar, vinduer i alterpartiet, Sveio kyrkje
   4. Vurdere drenering ved Sveio kyrkja
   5. Diverse mindre reperasjonar i fleire kyrkjer
   6. Diverse mindre innvendig malearbeid
   7. Skifte/reperasjon av enkelte vinduer og dører i fleire kyrkjebygg
3. Kartlegging av gravplassar etter Sosi-standard (digitale kart der kvar enkelt grav er teikna inn) , kr. 450.000,- innan 2026
4. Maling og tjærebreiing av Valen kapell og Eikeland Kapell; Kr. 150.000,- i 2024 og kr 100.000,- i 2025
5. Rehabilitering av tak, Sveio kyrkje, Vi ber om at det vert sett av kr. 150000,- til eit forprosjekt i 2024 Vidare kostnadar vert innarbeida i neste rullering av økonomiplanen.